b"\n_START_ARTICLE_\nRok 'n' Band\n_START_PARAGRAPH_\nRok 'n' Band je slovenska pop rock glasbena skupina._NEWLINE_Skupino Rok'n'Band je Rok Ferengja ustanovil 1995, navdih \xc4\x8drpa iz glasbe petdesetih let in njenih najodmevnej\xc5\xa1ih izvajalcev. Prve tri pesmi so bile za radijske postaje so bile v 1996 izdane: Ne te\xc5\xbeit, Dekle mojega prijatelja in Moja mlada ljubica leta. Za pesem Moja mlada ljubica so v ljubljanskem Orto baru istega leta posneli tudi svoj prvi videospot. Zgodbico je re\xc5\xbeiral Branko \xc4\x90uri\xc4\x87- \xc4\x90uro_NEWLINE_Leta 1997 je Rok'n'Band izdal plo\xc5\xa1\xc4\x8do z naslovom Da pade\xc5\xa1 dol. Ker je bila pesem Jagode in \xc4\x8dokolada avtorja Sa\xc5\xa1e Lo\xc5\xa1i\xc4\x87a takrat prijavljena na slovenski izbor popevke za pesem evrovizije (EMA), je prvih 1.000 primerkov plo\xc5\xa1\xc4\x8de iz\xc5\xa1lo brez te pesmi. Na tekmovanju so zasedli tretje mesto, a je Rok vseeno od\xc5\xa1el na Evrovizijo \xe2\x80\x93 kot spremljevalni vokal zmagovalne Tanje Ribi\xc4\x8d. Album Da pade\xc5\xa1 dol je dosegel naklado 40.000 izvodov, 1998 je iz\xc5\xa1la plo\xc5\xa1\xc4\x8da Kako me mika, ki je s pesmijo Nika dosegla platinasto naklado. Enako naklado je leta 1999 dosegel album V nevarni fazi._NEWLINE_Rok se lahko s svojo skupino pohvali z ve\xc4\x8dkrat razprodano veliko dvorano Cankarjevega doma v letu 2006. Ob 70-letnici Elvisa so se le-temu fantje poklonili s koncertom\xc2\xa0\xc2\xbbTribute to Elvis\xc2\xab. Nastop so z izjemnim uspehom ponovili v portoro\xc5\xa1kem Avditoriju, ga posneli in potem kot istoimenski album v \xc5\xbeivo (Tribute to Elvis) tudi izdali na albumu._NEWLINE_26. Januarja 2012 so v Grand hotelu Union dobili mo\xc5\xbenost nastopa z originalno skupino Elvisa Presleya TCB Band, kar so ozna\xc4\x8dili kot po\xc4\x8dastitev 15. obletnice delovanja skupine. Na kitari je igral James Burton, na basu Norbert Putnam, Ronnie Tutt ter Paul Lein pa sta bila za bobni._NEWLINE_Skupina je skozi leta ve\xc4\x8dkrat menjala \xc4\x8dlane, saj v dolo\xc4\x8denem obdobju niso imeli rednih nastopov. Rok Ferengia je poleg sodelovanja s skupino ob\xc4\x8dasno deloval tudi kot solist, deloval pa je tudi v duetih npr. s Tanjo \xc5\xbdagar in Nadiyo Bychkovo, v duetu s Katjo Fa\xc5\xa1ink je 2010 osvojil prvo mesto na festivalu Slovenska popevka."